open-index/open-wikipedia-markdown huggingface dataset:
Living My Life Without You

**«Living My Life Without You»** (norsk: *å leve livet mitt uten deg*) er en norsk popsang som vant Melodi Grand Prix 1999, og som var det norske bidraget i Eurovision Song Contest samme år. Sangen er skrevet og framført av Stig van Eijk. Han har også skrevet låten i samarbeid med Stargate-gründer Mikkel Storleer Eriksen, kreditert som *Sem*.

## Melodi Grand Prix
Sangen var ett av åtte bidrag i den norske finalen på NRK Marienlyst i Oslo lørdag 27. februar 1999. Den ble framført av Stig van Eijk, som deltok under artistnavnet *Van Eijk*. Sangen var det siste bidraget ut på scenen, og i avstemningen vant «Living My Life Without You» overlegent. Låten ble dermed Norges bidrag til Eurovision Song Contest samme år.

*VG* mente «Living My Life Without You» hadde potensial, og *Dagbladet* mente sangen var catchy. «Norge har fått en ny popartist. Denne låta kommer vi langt med i Jerusalem.» skrev avisen.

## Eurovision Song Contest
Van Eijk framførte «Living My Life Without You» i Eurovision Song Contest i Jerusalem lørdag 29. mai. Dette var første gang siden 1976 at et norsk bidrag ble framført på engelsk, etter at Den europeiske kringkastingsunion hadde fjernet regelen som krevde at alle land måtte synge på sitt eget språk. Til slutt ble «Living My Life Without You» nummer 14 av 23, med 35 poeng.

## Listeplasseringer
I Norge gjorde Stig van Eijk stor suksess med «Living My Life Without You». Låten lå ti uker på VG-lista med en tredjeplass som beste notering. Albumet *Where I Belong* lå 14&nbsp;uker på albumlista, og Van Eijk ble kåret til Årets mannlige artist under HitAwards samme høst.

Sangen ble også gitt ut i Skandinavia av plateselskapet Mercury Records.

## Referanser
MINIX file system

**MINIX file system** er filsystemet til operativsystemet MINIX. Filsystemet ble introdusert i 1987 av Andrew S. Tanenbaum og er POSIX-kompatibelt. Det ble lansert sammen med MINIX 1.0.

Filsystemet var forgjengeren til Extended file system (ext), som var det første filsystemet for  Linux. Men det var først med andre versjon av dette, ext2, at Linux fikk et kommersielt anerkjent filsystem. I 1994 var MINIX File system sjeldent brukt av Linux-brukere,

## Referanser
Villapalen på Letnes

**Villapalen på Letnes** er et villepletre i Inderøy, Trøndelag, som ble fredet i 1924 som **Letnes naturminne**. Treet antas å være det nordligste viltvoksende epletreet i Norge. 

Treet befinner seg i et beitelandskap, og adgangen til treet er tilrettelagt. Hovedstammene på treet ga etter i orkanen i 1992, men det er fremdeles liv i treet, og nye skudd kommer.
## Referanser
Central and Eastern European Migration Review

***Central and Eastern European Migration Review*** er et fagfellevurdert vitenskapelig tidsskrift med fokus på migrasjon innen, fra og til Sentral- og Øst-Europa. Tidsskriftet har fokus på årsaker til, mekanismer innen og konsekvenser av internasjonal migrasjon, migrasjonspolitikk (herunder innvandringspolitikk), integrasjon og etniske relasjoner. Det er tverrfaglig og publiserer forskning innen bl.a. statsvitenskap, samfunnsøkonomi, sosiologi, demografi, historie, rettsvitenskap, psykologi og sosialantropologi. Tidsskriftet utgis av Senter for migrasjonsforskning ved Universitetet i Warszawa og Det polske vitenskapsakademi. Tidsskriftet er godkjent som vitenskapelig på nivå 1 i Norsk vitenskapsindeks. Tidsskriftet har blant annet publisert flere artikler om innvandring til Norge og andre skandinaviske land fra Øst-Europa.

## Referanser
Det polske vitenskapsakademi

**Det polske vitenskapsakademi** (*Polska Akademia Nauk*, PAN) er en statlig forskningsinstitusjon i Polen og landets viktigste vitenskapelige institusjon. Det er en paraplyorganisasjon for en rekke statlige forskningsinstitutter, og har ansvar for å fremme forskning av høy kvalitet. Det har også en rekke forskningsadministrative oppgaver, og gir råd til regjeringen.

## Referanser


## Eksterne lenker
*
San Francisco (Tor Endresen-sang)

**«San Francisco»** er en norsk popsang som vant Melodi Grand Prix 1997, og som var Norges bidrag til Eurovision Song Contest samme år. Der endte den på delt sisteplass med 0&nbsp;poeng. Sangen er skrevet av Tor Endresen og Arne Myksvoll, og Tor Endresen framfører den. 

## Melodi Grand Prix
Låten var en av åtte som ble plukket ut til å delta i Melodi Grand Prix på NRK Marienlyst i Oslo lørdag 8. februar 1997. I finalen var «San Francisco» det sjuende bidraget ut på scenen, og låten vant både jury- og telefonavstemningen. Dette var første gang en Melodi Grand Prix-vinner ble kåret av telefonstemmer under selve sendingen. 

«San Francisco» var Tor Endresens åttende bidrag i Melodi Grand Prix, og den var Endresens første og til nå eneste seier i konkurransen. Seieren gjorde at Endresen fikk representere Norge i Eurovision Song Contest 1997 i Dublin i Irland 3.&nbsp;mai. 
## Eurovision Song Contest
I Dublin ble låten framført som nummer tre – etter Tyrkia, og før Østerrike. I avstemningen kom Norge på delt 24.&nbsp;og sisteplass sammen med Portugal, og den fikk ikke et eneste poeng. Dette var Norges åttende sisteplass og fjerde null-poenger i Eurovision Song Contest til da.

## Om sangen
Sangen er en poplåt som beskriver hippietidens San Francisco med referanser til artister som Jimi Hendrix og John Lennon, og til sangtitler som «California Dreamin'» og «Blowin' in the Wind».

«San Francisco» ble spilt inn som CD-singel, men denne var kun for promotering og ble aldri lagt ut for salg. Sangen var imidlertid med på Tor Endresens plate *[[De aller beste (Tor Endresen-album)|De aller beste]]*, som ble gitt ut i 1997. «San Francisco» lå på Norsktoppen i seks uker våren 1997, med en sjetteplass som beste notering.

En sterkt omarbeidet versjon av sangen ble også utgitt på singel av gruppa Penthouse Playboys. De deltok også i den norske finalen i 1997 og ble nummer fire. Deres versjon ble gitt ut før den internasjonale finalen i 1997, og gruppas frontfigur Jens Pikenes forklarte utgivelsen med følgende: «Både låten og arrangementet trengte hjelp fra profesjonelt hold. Som gode patrioter ønsker vi at nasjonens utsendte skal nå så høyt som mulig i Dublin, og har laget en versjon som Tor kan la seg inspirere av. Han bør se dette som en sjenerøst gest fra gode kolleger.» Heller ikke denne versjonen kom inn på VG-lista.

## Referanser
Svømming under EM i svømmesport 2016 – 50 meter fri kvinner

**50 meter frisvømming kvinner** var en svømmeøvelse som ble arrangert under Langbane-EM i svømming 2016 i London i Storbritannia. Øvelsen ble svømt den 21. og 22. mai 2016.

## Rekorder
Gjeldende verdens-, europeisk og mesterskapsrekord var som følger før konkurrasen:

## Resultater

### Forsøksheat
Forsøksheatene ble avholdt den 21. mai fra kl. 09.35.

### Semifinaler
Semifinalene ble avholdt den 21. mai fra kl. 17.48.

#### Semifinale 1

#### Semifinale 2

### Finale
Finalen ble avholdt den 22. mai kl. 16.02.

## Referanser
Bryting under Sommer-OL 2016 – Fri stil menn 97 kg

**Fri stil 97 kg for menn** i bryting under Sommer-OL 2016 fant sted den 21. august 2016 på Arena Carioca i Rio de Janeiro.

## Resultater
### Finale

### Seksjon 1

### Seksjon 2

### Omkamper

## Eksterne lenker
Osman Gazi-broen

**Osman Gazi-broen** er ei hengebro over Izmitbukten i İzmit. Den ligger omtrent 50&nbsp;km sørøst for Istanbul. Broen forbinder nordøstlige og sørøstlige kysten av Izmitbukten, og er 2 682&nbsp;km lang. Den er verdens fjerde lengste hengebro.

## Referanser
Garibaldifisk

**Garibaldifisk** (*Hypsypops rubicundus*) er en fiskeart.

Voksne fisker er sterkt oransje, og navnet viser til at Garibaldis tilhengere brukte å gå med røde skjorter. Den er den største arten av jomfrufisker og kan bli 30&nbsp;cm lang. Utbredelsen omfatter stillehavskysten fra Montereybukta i California til sørlige Baja California og Isla Guadalupe. Den lever på steinbunn og i tareskoger.

## Kilder
* 

## Eksterne lenker

*
On My Own

**«On My Own»** (norsk: *på egen hånd*) er norsk popballade som vant Melodi Grand Prix 2001, og som representerte Norge i Eurovision Song Contest samme år. Sangen er komponert og skrevet av Ole Henrik Antonsen og Tom-Steinar Hanssen, mens Ole Jørgen Olsen har vært med på å skrive teksten. Den ble framført av Haldor Lægreid, og den endte sist i Eurovision Song Contest 2001. 

## Melodi Grand Prix
NRK inviterte en rekke norske låtskrivere til å levere inn bidrag til Melodi Grand Prix 2001, blant dem var Antonsen, Hanssen og Olsen. De leverte inn kraft-popballaden «On My Own», som ble antatt til den norske finalen i Oslo Spektrum lørdag 24. februar. 

I Oslo Spektrum var «On My Own» den siste låten ut i et finalefelt på tolv sanger. Den vant avstemningen i første runde og tok seg dermed videre til gullfinalen, der den til slutt vant med 94 poeng – ti poeng foran andreplassen «Brighter Than Light». «On My Own» ble dermed Norge bidrag til Eurovision Song Contest.

## Eurovision Song Contest
I Eurovision Song Contest i København ble det norske bidraget framført som nummer fire, etter Bosnia-Hercegovina, og før Israel. Tross Lægreids sterke røst, lot ikke Europas juryer seg overbevise. Norge fikk bare 3&nbsp;poeng fra Portugal og endte med det på delt sisteplass sammen med Island. Dette var Norges niende sisteplass i Eurovision, og plasseringen gjorde at Norge måtte stå over den internasjonale finalen året etter.

## Listeplasseringer

## Referanser
In My Dreams (sang)

**«In My Dreams»** (norsk: *i mine drømmer*) er en norsk glamrocksang som vant Melodi Grand Prix 2005, og som representerte Norge i Eurovision Song Contest samme år. Der endte «In My Dreams» på en delt niendeplass med 125&nbsp;poeng. Sangen er skrevet av Trond «Teeny» Holter og framføres av glamrockgruppa Wig Wam.
 
## Melodi Grand Prix
Etter å ha deltatt i den norske finalen året før, inviterte NRK gruppa Wig Wam til å stille med en ny låt i konkurransen i 2005. Gruppas gitarist, Trond Holter, skrev «In My Dreams», og NRK antok låten. I finalen i Oslo Spektrum lørdag 5. mars var Wig Wam det åttende og siste bidraget ut på scenen og avanserte til gullfinalen. Avstemningen var spennende, men til slutt vant Wig Wam konkurransen med 75&nbsp;667 stemmer – drøye 11&nbsp;000 stemmer mer enn andreplassen «I Am Rock 'n' Roll», framført av Jorun Erdal.

## Eurovision Song Contest
Etter den norske finalen seilte Wig Wam opp som store favoritter foran Eurovision Song Contest 2005 i Kyiv. På grunn av sisteplassen året før måtte Norge gjennom semifinalen torsdag 19. mai 2005. Wig Wam var nummer 13 ut på scenen i semifinalen og endte til slutt på en sjetteplass. Dermed kvalifiserte Norge seg til finalen lørdag 21. mai.

I finalen var Norge det femte bidraget ut på scenen, etter Romania, og før Tyrkia. Tross favorittstempelet endte til slutt «In My Dreams» på en delt niendeplass sammen med Danmark. Det norske bidraget fikk 12&nbsp;poeng fra Island, Danmark og Finland.

## Salgssuksess
Etter seieren i den norske finalen proklamerte Wig Wams frontfigur Åge Sten Nilsen, alias *Glam*, at «rock is the new slager». Han fikk på flere måter rett, for singelen «In My Dreams» ble revet bort fra platehyllene i løpet av noen timer. Sangen lå hele 19 uker på VG-lista, hvorav tre uker som nummer én. Dette var den største suksessen for en norsk Melodi Grand Prix-vinner siden Jahn Teigens «Mil etter mil» i 1978. Det var også første gang siden «La det swinge» at en vinner ble nummer én på VG-lista. Tross suksessen nektet en rekke radiostasjoner å spille «In My Dreams», fordi de mente låten var for «harry».

Singelen «In My Dreams» ble gitt ut over hele Europa etter den norske finalen og siden fulgt opp med tre nye versjoner rettet mot Skandinavia, Finland og Østerrike. Disse hadde sangen «Out of Time» som B-side, i stedet for «Crazy Things».

## Referanser
VM i friidrett innendørs 2016 – 60 meter menn

Øvelsen **60 meter menn** ved **[[VM i friidrett innendørs 2016]]** ble avholdt i Oregon Convention Center i Portland i USA den 18. mars 2016.

## Resultater
### Forsøksheat
Kvalifisering: De tre første i hvert (Q) og de tre raskeste ellers (q) kvalifiserte seg til semifinalene.

### Semifinaler
Kvalifisering: De to første i hvert heat (Q) pluss de to raskeste ellers (q) kvlifiserte seg til finalen.

### Finale
Finalen ble avholdt kl. 20.40.

## Referanser
Kjempehavabbor

**Kjempehavabbor** (*Stereolepis gigas*) er en fiskeart.

Den blir svært stor, 2,5&nbsp;m lang og 255&nbsp;kg tung, og den blir derfor kalt *giant sea bass* på engelsk. Den vokser sakte og blir svært gammel. Hunnene blir først kjønnsmodne når de er 23–27&nbsp;kg og 7–8 år gamle. Unge fisker er mursteinsrøde med svart flekker og lever i og ved tareskoger og på sandbunn på 6–21 m dyp. Voksne fisker av begge kjønn svømmer i store ansamlinger i perioden juni–september. De finnes på steingrunn nær tareskoger og undersjøiske stup på 11–40 m dyp. Føden består av krepsdyr og mange ulike fiskearter. Eggene er pelagiske.

Utbredelsen omfatter stillehavskysten fra Humboldt Bay i California til sørspissen av Californiahalvøya og Californiabukta. Arten var tidligere ettertraktet både i kommersielt fiske og sportsfiske. Begrenset utbredelse, lang generasjonslengde og tendensen til å danne store ansamlinger gjør arten svært sårbar. Den er nå fredet i både USA og Mexico og har status *kritisk truet* på IUCNs rødliste.

## Referanser


## Eksterne lenker

*
Bueskyting under Sommer-OL 2016 – Lagkonkurranse kvinner

**Bueskyting kvinner lag** under Sommer-OL 2016 fant sted den 7. august 2016 på Sambódromo i Rio de Janeiro.

## Resultater
### Rankingrunde

### Utslagsrunder

## Referanser
Jamaica under VM i friidrett innendørs 2016

**[[Jamaica]]** deltok under VM i friidrett innendørs 2016 fra 17. til 20. mars 2016 i Portland i USA.

## Medaljevinnere (ufullstendig)

## Referanser


## Eksterne lenker
*Offisielt nettsted
Multippel buffering

Innenfor informatikk er **multippel buffering** bruken av mer enn ett buffer til å holde en blokk med data, slik at en leser av innholdet ser hele versjonen av data, og ikke bare en oppdatert versjon av data som skapes av en skriver. Det blir også brukt for å unngå behovet for å bruke dual-ported RAM, når lesere og skrivere benytter forskjellig utstyr.

Multippel buffering er mye brukt innenfor datagrafikk. I Linux og i varianter av Berkeley Software Distribution (BSD) blir dette kalt «bounce buffering».

## Eksterne lenker
* *[http://www.gamecritics.com/triple-buffering-improve-your-pc-gaming-performance-for-free Triple buffering: improve your PC gaming performance for free]* av Mike Doolittle (2007-05-24)
* http://www.tweakguides.com/Graphics_10.html
Log-Structured File System

**Log-Structured File System** (LFS) er et filsystem og en implementasjon av et loggstrukturert filsystem, som ble foreslått i 1988 av John Ousterhout for det distribuerte operativsystemet Sprite. I 1992 ble det implementert av Ousterhout og Mendel Rosenblum for Berkeley Software Distribution (BSD). Det ble fjernet fra FreeBSD og OpenBSD. Implementasjonen i NetBSD var non-funksjonell inntil arbeidet som ledet opp til versjon 4.0, igjen gjorde det til et levedyktig filsystem.

## Referanser
Man (Unix)

Kommandoen `'''man'''`, på engelsk **man page** (forkortelse for *manual page* eller manualside), er en kommando som vanligvis er funnet i Unix og i Unix-liknende operativsystemer. Emnene som dekkes innbefatter dataprogrammer (deriblant systemkall og kall til biblioteker), formelle standarder og konvensjoner, samt abstrakte konsepter. En bruker kan få frem en manualside ved å skrive Unix-kommandoen `man`.

Kommandoen `man` benytter vanligvis et terminal pager-program, slik som `[[more (Unix)|more]]` og `[[less (Unix)|less]]` for å få frem manualsiden.

## Referanser
Munkholmen (Nøtterøy)

**Munkholmen** er en odde i Munkerekka vest på Nøtterøy i Færder kommune i Vestfold. Den er et friområde med blant annet en badeplass, en fotballbane og en lekeplass.

## Eksterne lenker
*Munkholmen badeplass hos Oslofjorden.com
Gipøås

**Gipøås** er en ås på Nøtterøy i Færder kommune. Den befinner seg like sørøst for åsen som kalles Gipø og nordvest for Bjønnes. Vest for åsen ligger Semsjordene. Gipøås sitt høyeste punkt er på 32 meter over havet.

## Referanser
Jamaica under VM i friidrett innendørs 2014

**[[Jamaica]]** deltok under VM i friidrett innendørs 2014 fra 7. til 9. mars 2014 i Sopot i Polen.

## Medaljevinnere (ufullstendig)

## Referanser


## Eksterne lenker
* 
*Offisielt nettsted
*IAAF Entry Standards (PDF)
Stakkars Rødtopp

***Stakkars Rødtopp*** (originaltittel: *Poil de carotte*) er en fransk dramafilm fra 1932 regissert av Julien Duvivier. Filmen har «Poil de carotte» av Jules Renard som litterært forelegg. Dette er Duviviers andre filmatisering av romanen, han regisserte også en stumfilmversjon i 1925.

## Handling
En rødhåret, frengnet liten gutt, som går under navnet Rødtopp, har det vondt hjemme, fordi moren er et asen som gjør livet surt for alle i huset. Hun straffer gutten i tide og utide og tilslutt blir han så fortvilet, at han vil drepe sig. Han går på låven for å henge sig, da faren redder ham. De forstår hinannen tilslutt og holder sammen mot moren.

## Referanser


## Eksterne lenker
*
Odd Solem (psykiater)

**Odd Solem** (født 24. desember 1906, død 3. august 1983) var en norsk krigshelt, psykiater og foregangsmann innen barnepsykiatri. Han var i en årrekke kommunelege på Tjøme, og etablerte i 1950 dr. Solems Klinikk for nervøse barn på Eidene på Tjøme.

Odd Solem ble arrestert i Bergen av okkupasjonsmakten i april 1940 og ble sammen med to andre i september dømt til døden. Men de ble benådet. Etter fem lange år i ulike konsentrasjonsleirer fikk han friheten igjen i mai 1945. Den tortur og fornedrelse han ble utsatt for skapte den tanke at gode mennesker måtte inn i den vonde barndommen og avbryte ondskapen. I fangenskapet var det denne tanken som holdt ham oppe. "Hvis ikke de sterkeste står på de svakestes side går det til helvete med oss alle sammen." 

Han var gift med forfatteren Mai Lindegård. Ekteparet kjøpte gården «Eidene» eller «Eiane» på Tjøme i 1949. Der etablerte de «Mai Lindegaards Stiftelse, dr. Solems Klinikk for nervøse barn», som åpnet dørene i 1950 og fikk status som klinikk i 1953. Dette var Norges første behandlingshjem for barn med psykiatriske lidelser. Institusjonen tok imot barn av begge kjønn, og hadde fire avdelinger, som alle hadde egne hobbyrom samt oppholdsstuer kalt «koserum». Det var også skole med fem klasserom på klinikken. Anlegget bestod av ti hus. Ekteparet Solem var sammen ansvarlige for driften frem til Mai Lindegård Solem døde i 1968. I 1974 ble eiendommen skjenket til Norges Røde Kors.

Barnepsykologen Magne Raundalen har oppgitt at hans interesse for barns ve og vel ble vekket da han i 1961 begynte som sivilarbeider ved denne klinikken. *— Det mest kontroversielle med doktor Odd Solems behandlingsmetoder, var at det var absolutt ingen straff. Solem var en meget spesiell mann, som var opptatt av at barna skulle bli hørt, og ha rett til å klage på personalet,* uttalte Raundalen i et intervju i 2009.

## Referanser
Vauxhall Velox

**Vauxhall Velox** (1948–65) var en familiebil fra britiske Vauxhall Motors. Den etterfulgte Vauxhall 14, og var frem til 1957 et mer romslig alternativ til den rimeligere Vauxhall Wyvern, selv om de delte ramme og understell.  Disse var etter lanseringen i Norge, klare bestselgere i mellomklassen, og stod i 1953 med utsalgspriser på 17 500 og 16 250 kroner. I likhet med andre modeller fra General Motors, fikk Velox årlige endringer i utseendet.

**LIP** (1948–51) var en 4-seters sedan med 2.3-liters 6-sylindret bensinmotor på 54 hk. Den ble produsert i Luton, samt ved General Motors sine fabrikker i Sveits, New Zealand og Australia.  **EIP/EIPV & EBP** (1951–57) fikk større karosseri og etterhvert forbedret motorkraft.  Fra 1955 var **Cresta** en mer luksuriøs utgave av Velox.

**PA** (1957–62) var helt nye modeller med halefinner og panoramavindu (derav P), slik som på Opel Rekord P.  Samme året kom Vauxhall Victor og overtok for Vauxhall Wyvern som et rimeligere alternativ (til Velox). Motoren i Velox ga nå 83 hk.  **PY** og **SX** var kosmetiske endringer i 1959 og 1960,  mens **PB** (1962–65) ble den siste Velox. 

Vauxhall Velox ca 1949.jpg | LIP, 1947
Vauxhall Velox ca 1953 in Hertfordshire.jpg | EIP, 1953
Vauxhall Velox 4-Door Saloon 1958.jpg | PA S, 1958
Classic Car Day - Trentham - 15 Feb 2009 - Flickr - 111 Emergency (36).jpg | PA SY, 1962
Vauxhall 4-Door Saloon.jpg | PB


## Referanser
Ulvøåsen

**Ulvøåsen** er en ås øst på Nøtterøy i Færder kommune i Vestfold. Den ligger som en odde ut i Bjerkøysundet, som skiller Nøtterøy og Bjerkøy. Nord for Ulvøåsen ligger Knarberg, i nordvest Skallestad, i sørvest Hårkollen og i sør Arås. Ved foten av Ulvøåsen i nord befinner badeplassen Ulvøtangen seg.

Ulvøåsens høyeste punkt er på 45 meter over havet.

## Referanser
Knarberg

**Knarberg**, offisielt **Knarrberg**, er et sted på østkysten av Nøtterøy i Færder kommune  Vestfold. Det befinner seg sør for Duken og nordøst for Skallestad. Tvers over bukta i sør ligger Ulvøåsen og badeplassen Ulvøtangen. Knarbergveien, som utgjør en del av fylkesvei 422, går gjennom Knarberg.

Den første bebyggelsen på Knarberg kom rundt 1790.

På Knarberg ligger det ei småbåthavn hvor Knarberg Båtforening, stifta i 1953, holder til.

## Referanser
Reichs-Rundfunk-Gesellschaft

**Reichs-Rundfunk-Gesellschaft** (RRG) (*Tysk rikskringkasting*) var et nasjonalt nettverk av tyske regionale offentlige kringkastingsselskaper, aktive fra 1925 til 1945. RRGs sendinger var aktive i alle deler av landet og ble brukt mye til Nazi-propaganda etter 1933.

Historiske innspillinger av RRG-sendinger finnes i dag i de tyske kringkastingsakiv.

## Historie
Selskapet ble etablert i Berlin 15. mai 1925 med en startkapital på 100 000 Reichsmark som en paraply-organisasjon av ni regionale kringkastere – det vil si, alle de tyske radiostasjoner med unntak av Deutsche Stunde i Bayern  – som sendte i de ulike stater i Weimar-Republikken. Fra 1926 hadde det statlige Deutsche Reichspost eierskapet.

En kringkastingslisens var nødvendig for å høre på radio-sendinger, det var en månedlig avgift på 2 Reichsmark. I 1932 var det fire millioner registrerte radiolyttere(06:32) som ga selskapet en omsetning på fire millioner Reichsmark 

## Referanser
Anna Jastrzębska

**Anna Danuta Jastrzębska** (født 1950) er en norsk komponist med røtter fra Polen. Hun studerte komposisjon ved musikkhøgskolen i Wrocław med professor Ryszard Bukowski og orkesterdireksjon med Tadeusz Strugała. I mange år var hun medlem av koret Cantores Minores Vratislavienses.

I 1976 slo Jastrzębska seg ned i Norge og begynte sine studier ved Norges musikkhøgskole, hvor hun hadde lærere som Finn Mortensen (komposisjon), Lasse Thoresen (elektrofoni) og Olav Anton Thommessen (sonologi) som også var hennes fremste inspirasjonskilde spesielt hva angår orkestrering og instrumentasjon.

Jastrzębskas produksjon omfatter orkesterverk, solo- og kammermusikk, samt kor-, ballett- og teatermusikk. Hennes verker har vært fremført i Paris, Berlin, Warszawa, Praha, Wrocław, Bytom, København, Oslo, Reykjavík, Łódż, Göteborg, Trondheim, Östersund, Arendal så vel som i Tokyo. Pianoverket *Telex to Polen*, som fikk sin urfremførelse i Oslo 1983, ble også fremført under Nobels fredsprisseremoni for Lech Wałęsa 1983.

Jastrzębska har mottatt flere priser i Polen (kulturministeriets pris for teatermusikken The Betrayed Land (Łόdż,1974), Pris i Ung komponist- konkurranse for *Creation for String Quartet* (Białystok,1980) og i Norge (TONOs 50-årsjubileumskonkurranse for korverket *Gloria Victis* fra 1978).

## Produksjon
### Verkliste (utvalg)
* *Collage* for violin & piano (2015)
* *Shadows of Light* (2013)
* *Piu inflano : Per flauto e piano* 2002
* *Mosaic for String Quartet* 1998
* *Dance-Trance for Orchestra : Ballet Music* 1995
* *De Profundis for Dramatic Soprano and Violoncello* 1988
* *Labyrinth for String Orchestra* 1988
* *Miligram* for strykere 1986
* *Små eventyr* 1981
* *Telex to Poland : We are Together With You - We do Our Best... * (1983)
* *Creation* 1977

### Diskografi
* *Chamber Music* (Dux 0458, 2006)

## Referanser


## Eksterne lenker
*
Stavanger Frikirke

**Stavanger Frikirke** ble opprettet i 1918, og ble lagt ned i 2015. Kirken var en lokalmenighet i Frikirken. Stavanger Frikirke holdt til i Sandeidgaten 10, før lokalene ble solgt til Døvekirken i Stavanger. Etter dette leide Frikirken Betlehem Bedehus på Hinna, frem til menigheten ble lagt ned i 2015.

Stavanger Frikirke ble plantet fra Egersund Frikirke, og plantet videre Riska Frikirke (som igjen plantet Sandnes Frikirke), Bryne Frikyrkje (som igjen plantet Klepp Frikirke), og Randaberg Frikirke.

## Eksterne lenker
* Offisiell hjemmeside for Frikirken
Norge under VM i friidrett innendørs 2016

**[[Norge]]** deltok under VM i friidrett innendørs 2016 fra 17. til 20. mars 2016 i Portland i USA.

## Resultater

;Kvinner

## Referanser


## Eksterne lenker
*Offisielt nettsted
I’m Not Afraid to Move On

**«I'm Not Afraid to Move On»** (norsk: *jeg er ikke redd for å gå videre*) er en norsk popballade som vant Melodi Grand Prix 2003, og som representerte Norge i Eurovision Song Contest samme år. Låten er skrevet av Arve Furset og VJ Strøm. Sangen ble framført av Jostein Hasselgård, og i den internasjonale finalen endte den på en fjerdeplass.

## Melodi Grand Prix
Sangen er basert på en mastertape med tittelen «I'm Not Afraid», sunget av Håvard Sylte og komponert av VJ Strøm. Sistenevnte er trolig Vibeke Strøm, daværende manager til Jostein Hasselgård og eier av Zevs Productions, som ga ut låten på singel.

Arve Furset videreutviklet «I'm Not Afraid» og skrev den om til «I'm Not Afraid to Move On», og krediterte samtidig Strøm under pseudonymet *VJ Strøm*. Furset sendte sangen inn til Melodi Grand Prix, og blant rundt 450 innsende bidrag ble «I'm Not Afraid to Move On» valgt ut som ett av tolv finalebidrag. Furset fikk sangeren Jostein Hasselgård til å framføre den.

I finalen 1.&nbsp;mars&nbsp;2003 vant sangen en klar seier med nesten 28&nbsp;000 flere stemmer enn andreplassen «One» med Alfie. Etter seieren levnet imidlertid ikke norsk presse «I'm Not Afraid to Move On» store sjanser i den internasjonale finalen i Riga, og de mente sangen ikke var god nok.  

## Eurovision Song Contest
Det norske bidraget gjorde imidlertid spådommene til skamme. I forkant av den internasjonale finalen i Riga lørdag 24. mai, fikk «I'm Not Afraid to Move On» mye positiv omtale. Norge var det 18. bidraget ut på scenen, etter Hellas, og før Frankrike.

I avstemningen endte Jostein Hasselgård på en fjerdeplass, Norges beste plassering siden 1996. Resultatet sikret også Norge en plass i finalen i Eurovision Song Contest året etter. 

## Listeplasseringer
«I'm Not Afraid to Move On» lå syv uker på VG-lista, med en tolvteplass som høyeste notering. Den norske låten ble senere også covret av artister i både Sør-Afrika, Taiwan og Tyskland.

## Referanser
Christos Dimitriou

**Christos Dimitriou** (født 22. september 1993) er en kypriotisk friidrettsutøver som konkurrerer i sprintløp og mellomdistanseløp. Hans fremste internasjonale meritt er sølv på 800 meter i Det europeiske småstatsmesterskapet i friidrett 2016.

## Idrettskarriere
### 2011
Dimitriou deltok i De europeiske småstatslekene 2011, der han vant to medaljer. Han fikk sølv på 1500 meter, bak sin lagkamerat Amine Khadiri, og bronse på 800 meter bak Brice Etes og Amine Khadiri.

Kypros konkurrerte i Third League i Lag-EM i friidrett 2011, og Dimitriou kom der på annenplass på 1500 meter, kun slått av moldovske Ion Luchianov. Dette ga 14 poeng i lagkonkurransen, der Kypros kom på annenplass, og rykket opp til Second Leage i neste lag-EM.

Han kom på annenplass på 800 meter i det kypriotiske mesterskapet i juni, med ny personlig rekord på 1.50,86. Amine Khadiri vant denne distansen.

### 2012
Han vant 800 meter i det kypriotiske mesterskapet i friidrett, med tiden 1.53,66. Han deltok også på 800 meter i Junior-VM i friidrett 2012 i Barcelona, men løp på 1.52,59 i innledningsheatet, som var 43. beste tid, og han gikk dermed ikke videre til semifinalene.

### 2013
I Jeux de la Francophonie 2013 deltok han også på 800 meter, og løp på 1.55,05 i innledningsheatet. Dette var 16. beste tid, og han ble ikke blant de åtte som gikk videre til finalen.

### 2015
I det kypriotiske mesterskapet i 2015 vant han igjen 800 meter.

### 2016
Han vant én medalje i Det europeiske småstatsmesterskapet i friidrett 2016; han fikk sølv på 800 meter, bak Musa Hajdari fra Kosovo.

### 2017
I De europeiske småstatslekene 2017 vant han både 800 og 1500 meter, og han deltok også på Kypros' stafettlag som fikk sølv på 4 &times; 400 meter stafett. 

### 2018
Han deltok i Samveldelekene 2018, og på 800 meter satte han personlig rekord i forsøksheatet med 1:47,82, men han gikk ikke videre til finalen. Han deltok også på 1500 meter, der han kom på sjuendeplass i sitt forsøksheat, og han nådde ikke finalen. 

Han representerer Kypros under EM i friidrett 2018.

## Referanser


## Eksterne lenker
* 
*  Profil hos European Athletics
*  Profil hos All-Athletics
Fekting under Sommer-OL 2016 – Kårde menn

**Kårde for menn** i fekting under Sommer-OL 2016 fant sted den 9. august 2016 på Arena Carioca i Rio de Janeiro.

## Resultater
### Finaler

### Øvre seksjon

#### Seksjon 1

#### Seksjon 2

### Nedre seksjon

#### Seksjon 3

#### Seksjon 4

## Eksterne lenker
Asymptomatisk og presymptomatisk

**Asymptomatisk** og **presymptomatisk** tilstand er sykdomsforløp, eller er stadier av sykdomsforløp, som enten kan vise seg å prege hele forløpet (*asymptomatisk*) eller vise seg å være en tidlig fase av sykdommen som går over i en fase der det fremkommer symptomer.

En person kan bære på en sykdom eller infeksjon uten å manifestere noen symptomer på dette.  Personen er syk uten å vite om det.  Asymptomatiske tilstander kalles iblant også **[[subklinisk]]e**.

Asymptomatisk tilstand kan være viktige å identifisere av flere grunner:
* Ofte kan en sykdom være meget lettere å behandle og helbrede på et tidlig asymptomatisk stadium, enn senere når symptomer viser seg. Det vil da vise seg at denne «asymptomatiske» sykdom i virkelig var i en «presymptomatisk» fase. Et vanlig eksempel på dette er kreft.
* En asymptomatisk sykdom som høyt blodtrykk eller hypotyreose kan kreve behandling for å forhindre senere alvorlige følgevirkningerr.
* En pasient med en asymptomatisk eller en presymptomatisk infeksjon kan være smittebærer og smitte andre.  Eksempel på dette er Covid-19.

## Asymptomatiske sykdommer
Dette er en liste over sykdommer som ofte kan være asymptomatiske.

* Alkaptonuri
* Aortastenose
* Arvelig elliptocytose
* Atrieflimmer
* Balanitis xerotica obliterans
* Benign lymfoepitelial lesjon
* Carotisdisseksjon
* Covid-19
* Kavernøst hemangiom
* Myeloid sarkom
* Kronisk myelogen leukemi
* Cøliaki
* Iskemisk hjertesykdom
*Diabetes mellitus type 2
* Diabetisk retinopati
* Glioblastoma multiforme
* Glukose-6-fosfat-dehydrogenase-mangel
* Heterofori
* Histidinemi
* HIV (AIDS)
* Hjernehinneblødning
* Hyperaldosteronisme
* Hyperprolinemi
* Hypotyreose
* Høyt blodtrykk (hypertensjon)
* Høyt kolesterol (hyperlipidemi)
* Idiopatisk trombocytopenisk purpura
* Influensa (noen slag)
* Irisdialyse
* Kikhoste (pertussis)
* Korrigert transposisjon av de store arterier
* Lesch–Nyhans syndrom
* Meckels divertikkel
*Meslinger
*Mikrovenular hemangiom
*Mitral valve prolapse
*Monkeypox
*Monoclonal B-cell lymphocytosis
*Myelolipoma
*Optic disc pit
*Osteoporose
*Pes cavus
*Poliomyelitt
*Polyorchidism
*Prehypertension
* Primær fruktosuri
*Protrusio acetabuli
*Pulmonary contusion
*Renal tubular acidosis
*Rubella
*Kopper 
*Spermatocele
*Sphenoid wing meningioma
*Spider angioma
*Splenic infarction (though not typically)
*Svangeskapsforgiftning
*Tonsillolitt
*Tyfus
*Vaginal intraepithelial neoplasia
*Vannkopper (varicella)
*Wilsons sykdom

## Referanser
Dropsonde

**Dropsonde** kan vise til:
* Fallsonde eller fallskjermsonde, en type radiosonde
* ''Dropsonde'' (album) av Biosphere
Fekting under Sommer-OL 2016 – Kårde lag menn

**Kårde lag for menn** i fekting under Sommer-OL 2016 fant sted den 14. august 2016 på Arena Carioca i Rio de Janeiro.

## Resultater
### Finals

### Kamp om 5. til 8.-plass

## Stilling

## Eksterne lenker
Naval Training Center San Diego

**Naval Training Center San Diego (NTC San Diego)** var en marinebase i USA, på nordsida av San Diego-bukta. Området er oppført på National Register of Historic Places, og flere av de enkelte byggverkene blir av bymyndighetene i San Diego, regnet som historiske.

Basen ble stengt i 1993. På området har Liberty Station blitt grunnlagt - et byområde med blant annet forretninger, hoteller og boliger. Militærbasen lå ved siden av Marine Corps Recruit Depot San Diego (som fortsatt eksisterer per 2016).

Marinebasens oppdrag var å tilby trening til U.S. Navy og U.S. Naval Reserve, blant annet gjennom rekruttskole og tekniske skoler og -kurs. Marinebasen besto til tider av 300 bygninger. De første bygningene ble arkitekttegnet av Frank Walter Stevenson i stilen, *[[Mission Revival]]*.

Basen het *Naval Training Station* før den i 1944 fikk navnet *Naval Training Center*.

Under andre verdenskrig var inntil 33000 mann tilknyttet på en gang, hvorav 25000 var militærrekrutter. Etter krigen var innbyggertallet nede i 5800 menn; men basen hadde 40000 innbyggere på en gang under Koreakrigen.

Basen hadde et *POW/MIA museum*.

Filmen *[[Top Gun]]* fikk spilt inn flere scener på marinebasen.
## Referanser
Beate Stirø

**Beate Stirø** (født 20. mai 1961) er en norsk diplomat, fra 2016 til 2020 ambassadør i Santiago de Chile, fra 2020 ambassadør i Havanna.

I sin skoletid ledet hun i 1980 elevenes Operasjon Dagsverk, senere studerte hun til cand.polit. 

Stirø har arbeidet i den norske utenrikstjenesten fra 1990. Fra 2004 til 2007 var hun underdirektør i Utenriksdepartementet. 

I 2007 tok hun Forsvarets høgskole, og fra 2007 til 2013 var hun ministerråd ved Norges delegasjon i Genève. Deretter var hun fagdirektør i Utenriksdepartementet fram til hun i 2016 ble utnevnt til ambassadør i Chile.

## Referanser


## Eksterne lenker
* «Beate Stirø» i Store norske leksikon
Chromis chromis

***Chromis chromis*** er en fiskeart. Den er den eneste representanten for jomfrufiskene i europeiske farvann.

Den er flattrykt fra sidene med store øyne og en munn som kan skytes fram. Små tenner sitter i tre rekker på kjevene. Ryggfinnen har 8–14 piggstråler og 10–11 bløtstråler. Gattfinnen har 2 piggstråler og 10–12 bløtstråler. Halefinnen er kløftet. Kroppen og hele hodet er dekket av store skjell. Vanlig lengde er 8–10 cm og maksimal lengde 15 cm.

Unge individer er sterkt blå, mens de voksne er mørkebrune. Midten av hvert skjell har en lysere farge, og midt på kanten av halefinnen er det et område uten farge. Noen steder, for eksempel ved Azorene, er det en kjønnsdimorfisme. Hunner, ungfisker og hanner uten reir er gyldenbrune med oransje finner, og kanten av halefinnen har en svart stripe med hvite kanter. Hannene har en sterk, lilla farge.  

*Chromis chromis* svømmer i små stimer på 3–35&nbsp;m dyp over steingrunn eller *[[Posidonia oceanica|Posidonia]]*-sjøgras. Føden består av små planktoniske eller bunnlevende dyr. I gytetiden forsvarer hannen territorier, og han vokter eggene etter gyting. Lydsignaler spiller en stor rolle i det sosiale samspillet hos arten.

Utbredelsen omfatter Middelhavet og kystfarvannene i det østlige Atlanterhavet fra Portugal til Guineabukta, eller kanskje Angola. Den finnes også ved Azorene, Madeira, Kanariøyene, Kapp Verde, São Tomé og Annobón.

## Kilder
* 
* 
* 
* 

## Eksterne lenker

*
Baljåsen

**Baljåsen** (301 moh), er Dalslands høyeste punkt. Det ligger øst for innsjøen Edslan, i Åmål kommune i Sverige.

Toppen kan nås via merket sti fra torpet Pettersborg i sørøst. På toppen er det en hvilehytte og vid utsikt.

## Naturreservat
Fjellet ligger i **Baljåsens naturreservat**, som består av bratte, kalkholdige skråninger med verdifull fauna og flora. Her finnes blant annet trollbær og myske.

På de høyeste åsene vokser fattig barskog med hovedsakelig i furu, men med innslag av bjørk, osp og eik. I fuktige daler og bakker, og i ura vokser rikere furuskog og frodig løvskog. Noen steder dominerer edelløvskog med mange treslag som ask, eik, lind, lønn og alm.

Den næringsrike leirskiferen gir en rik og interessant flora. Mange av artene er rødlistede arter, slik som skogsvingel. Området er et viktig habitat for hvitryggspett, og for øvrig finnes alle Sveriges hakkespettarter i reservatet.

Området er inkludert i EUs økologiske nettverk av verneområder Natura 2000, og forvaltes av Västkuststiftelsen.

## Referanser




## Eksterne lenker
*
Finland under VM i friidrett innendørs 2016

**[[Finland]]** deltok under VM i friidrett innendørs 2016 fra 17. til 20. mars 2016 i Portland i USA.

## Referanser


## Eksterne lenker
*Offisielt nettsted
Alvedansen

**«Alvedansen»** er en norsk folkemusikk-inspirert ballade som vant Melodi Grand Prix 2006, og som representerte Norge i Eurovision Song Contest samme år. Sangen er skrevet av Kjetil Fluge, Atle Halstensen og Christine Guldbrandsen. Den framføres av Gulbrandsen og ble nummer 14 i den internasjonale finalen.

## Melodi Grand Prix
Sangen var en av 586 bidrag som ble sendt inn til NRKs Melodi Grand Prix i 2006, og «Alvedansen» var en av de 18 sangene som ble plukket ut til konkurransen. Låten deltok i delfinale&nbsp;3 i Guldbrandsens hjemby Bergen 27. januar 2006. Der kvalifiserte «Alvedansen» seg til finalen i Oslo Spektrum 4.&nbsp;februar 2006. Etter en spennende og jevn avstemning vant den finalen og dermed retten til å representere Norge i Eurovision Song Contest i Athen i mai. Dette var første gang siden 1997 at et norskspråklig bidrag vant Melodi Grand Prix.

## Eurovision Song Contest
Etter niendeplassen året før var Norge direktekvalifisert til finalen i Athen lørdag 20. mai 2006. Norge var det femte bidraget ut på scenen, etter Latvia, og før Spania. I avstemningen fikk «Alvedansen» 36&nbsp;poeng og ble med det nummer 14 av 24. Dermed måtte Norge gjennom semifinalen i Eurovision Song Contest i Helsingfors i 2007.

## Om sangen
«Alvedansen» ble aldri gitt ut på singel, men dukket opp på Christine Guldbrandsens album *[[Christine (album)|Christine]]*, som ble utgitt året etter. «Alvedansen» ble likevel en radiohit og var den femte mest populære på Norsktoppen i 2006. Sangen lå 17&nbsp;uker på lista.

## Referanser


## Eksterne lenker
* Teksten til «Alvedansen»
Miyuki Miyabe

er en japansk forfatter som skriver blant annet science fiction, mysteriefortellinger og ungdomslitteratur. Hennes mest kjente bøker inkluderer *Crossfire* (クロスファイア), gitt ut i 1998, og *Kasha* (火車) gitt ut i 1999. Fantasy-romanen hennes kalt *Brave Story* fikk god kritikk, og ble senere filmatisert og tilpasset til en videospillserie.

## Referanser


## Eksterne lenker
*
Natalia Gemperle

**Natalia Gemperle** (født Natalia Vinogradova, 19. desember 1990 i Moskva) er en sveitsisk orienteringsløper. Hun løper for den svenske klubben Alfta-Ösa OK, sveitsiske OLK Argus og det sveitsiske landslaget. Hun har tidligere representert Vladimirskaya oblast og Angelniemen Ankkuri. Gemperle er verdensmester i orientering, både individuelt og i stafett.

Natalia Gemperle slo for alvor gjennom i den ypperste verdenseliten i VM i Stömstad-Tanum i Sverige i 2016. Først tok hun en overraskende bronsemedalje på mellomdistansen bak hjemmefavoritten Tove Alexandersson og norske Heidi Østlid Bagstevold. På langdistansen to dager senere ledet Gemperle løpet, men måtte til slutt se seg slått av Alexandersson igjen og dermed nøye seg med sølv. På VMs siste dag var Gemperle med på å ta Russlands aller første VM-gull i stafett for kvinner. Hun løp tredje og siste etappe for det russiske vinnerlaget. Anastasia Rudnaya løp første etappe og Svetlana Mironova løp andre etappe, før Gemperle avgjorde stafetten til Russlands favør på den siste etappen. I VM i Latvia i 2018 ble Gemperle for første gang i hennes karriere verdensmester individuelt. 7. august 2018 vant hun VM mellomdistanse med ett minutt og tretti sekunders margin ned til finske Marika Teini. Gemperle var ankerkvinne på det russiske laget som tok bronsemedalje på stafetten på Latvia-VMs siste konkurransedag. 

Fra EM i orientering har Gemperle gull fra sprintstafetten i EM i tsjekkiske Jesenik i 2016. I tillegg har hun to stafettbronser. Disse vant hun i Portugal i 2014 og i Tsjekkia i 2016.  

17. juni 2017 var Gemperle ankerkvinne på Alfta-Ösas lag som vant Venla for første gang i den svenske orienteringsklubbens historie. Gemperle løp siste etappe på laget som ellers besto av Galina Vinogradova, Josefine Heikka og Sara Eskilsson.

25. august 2017 vant Gemperle sin første verdenscupseier da hun gikk til topps på mellomdistansen i verdenscuprunde 3 i latviske Cēsis. Hun vant med 25 sekunders margin ned til sveitsiske Sabine Hauswirth . Hun ble nummer to i verdenscupen sammenlagt i 2017 og nummer tre sammenlagt i 2018. Gemperle var tidligere russisk statsborger, men endret i 2022 statsborgerskapet til Sveits, hvor hun allerede bodde i mange år og startet sesongen 2023 løpe for Sveits.

## Meritter
Se oversikten over medaljer til høyre på skjermen. 

### Verdenscupseire

## Se også
* VM i orientering

## Referanser


## Eksterne lenker
*
Anastasia Denisova

**Anastasia Denisova** (født 29. juni 1993 i Minsk) er en belarusisk orienteringsløper. Hun løper for den svenske klubben Sävedalens AIK  og det belarusiske landslaget. 

Anastasia Denisova slo for alvor gjennom blant verdenseliten under VM i Stömstad-Tanum i Sverige i 2016. Derok hun en overraskende bronsemedalje på sprinten bak sterke navn som Maja ALm og Judith Wyder. Hun fulgte ellers opp med et godt mesterskap som resulterte i 8.-plass på mellomdistansen og 6.-plass på langdistansen.

## Referanser


## Eksterne lenker
*
Çanakkalebroen

**Çanakkalebroen** *(1915 Çanakkale Köprüsü)* er en hengebro over Dardanellene. Den forbinder Gelibolu i Øst-Trakia med Lapseki i Troas. Den er  m lang og ble åpnet av president Recep Tayyip Erdoğan 18. mars 2022. Broen er den lengste hengebroen i verden med et hovedspenn på  meter.

Çanakkalebroen  ble designet med et hovedspenn på 2023 meter med referanse til 100-årsjubileet for grunnleggelsen av Republikken Tyrkia. Tårnene og elementene på broen er i rødt og hvitt som i det tyrkiske flagget. Den øvre delen av tårnene er utformet slik at de skal minne om kanonkulen som Seyit Onbaşı skjøt mot HMS «Ocean» under slaget om Gallipoli i 1915. Lengden er  meter, med 770 meter sidespenn og 365 og 680 meter innfartsviadukter.

Dette er den sjette kryssing med vei og/eller jernbane mellom den europeiske og den asiatiske delen av Tyrkia. Fra før går det tre broer over og to tunneler under Bosporos.

## Referanser


## Eksterne lenker
*
Mikroskopisk polyangiitt

**Mikroskopisk polyagiitt** (MPA) er en revmatisk sykdom der immunsystemet ved en feil angriper kroppens egne blodårer og organer. Hos de fleste foreligger anti-neutrofilt cytoplasmatisk antistoff (ANCA) rettet mot myeloperoxidase (MPO) som påvises i blodprøve. Sykdommen klassifiseres (sammen med granulomatose med polyangiitt og Eosinofil granulomatose med polyangiitt) derfor som en ANCA-assosiert systemisk vaskulittsykdom. 

## Diagnosen
Typisk for MPA er at en føler seg generelt syk med nattesvette, febertendens og redusert appetitt med vekttap før sykdommen bryter ut. Det oppstår da ofte nyrebetennelse med hevelser (ødem), høyt blodtrykk og redusert nyrefunksjon. Det forekommer også hudforandringer (i form av purpura) og leddbetennelser (artritt), lungeforandringer, øyebetennelse (i form av episkleritt) og betennelse i nerver (i form av mononevritis multipleks). Blodprøver viser tegn på betennelse (uten infeksjon) med høy senkningsreaksjon (SR) og C-reaktivt protein (CRP), samt høy MPO-ANCA (hos over halvparten). I urinen sees ved testing kraftig utskillelse av eggehvite (proteiner) og røde blodlegemer som tegn på nyrebetennelse (glomerulonefritt) hos nesten alle. Diagnosen stilles ved en kombinasjon av symptomer og typiske undersøkelsesfunn. 
## Referanser


## Eksterne lenker
* Mikroskopisk polyangiitt (MPA):Vaskulitt.no
Stress (sang)

**«Stress»** er en norsk sang, skrevet av Tor Hultin og Ola B. Johannessen og framført av Odd Børre. Sangen deltok i Melodi Grand Prix 1968 og endte på en andreplass. «Stress» ble likevel Norges bidrag i Eurovision Song Contest 1968, etter at vinnerlåten «Jeg har aldri vært så glad i noen som deg» ble trukket fra konkurransen. I Eurovision Song Contest kom «Stress» på delt 13. plass i et felt på 17 deltakere.

## Melodi Grand Prix og Eurovision Song Contest
I Melodi Grand Prix var «Stress» det andre bidraget i starfeltet på Centralteatret i Oslo 2.&nbsp;mars 1968. Der ble den framført av Kirsti Sparboe med Kjell Karlsens orkester, og av Odd Børre med Kringkastingsorkestret. I avstemningen endte sangen på en andreplass med 14&nbsp;stemmer, seks stemmer bak vinneren. Vinnerlåten ble imidlertid trukket noen dager senere, etter anklager om at den var plagiat av Cliff Richards «Summer Holiday». Dermed ble «Stress» utpekt til å reise til Eurovision Song Contest i London, og sangen er fremdeles det eneste norske Eurovision-bidraget som har vært med i den norske finalen uten å vinne den.

## Referanser
Ion Siuris

**Ion Sirius** (født 17. juni 1991) er en moldovsk friidrettsutøver som konkurrerer i sprintløp og mellomdistanseløp. Hans fremste internasjonale meritt er bronse på 800 meter ved Det europeiske småstatsmesterskapet i friidrett 2016. 

## Idrettskarriere
;2013-14
Sirius har representert Moldova ved flere lag-EM i friidrett, der Moldova har konkurrert i Third League (3.-divisjon). Han vant 1500 meter i denne divisjonen ved lag-EM i friidrett 2013, og kom på 2.-plass ved lag-EM i friidrett 2014, bak Amine Khadiri fra Kypros. 

Ved balkanmesterskapet innendørs 2014 kom han på 6.-plass på 1500 meter.

;2015
I 2015 kom han på 3.-plass på 800 meter ved lag-EM i friidrett 2015, med tiden 1:51,91, og Moldova kom denne gangen på 4.-plass sammenlagt, og rykket dermed opp til Second League ved neste lag-EM. 

Europalekene 2015 ble arrangert sammen med lag-EM, og også her fikk han bronse på 800 meter. 

;2016
Han vant én medalje ved Det europeiske småstatsmesterskapet i friidrett 2016; han fikk bronse på 800 meter, bak Musa Hajdari fra Kosovo og Christos Dimitriou fra Kypros. 

## Referanser


## Eksterne lenker
* 
*  Profil hos European Athletics
*  Profil hos All-Athletics
ANCA-assosiert systemisk vaskulitt

Vaskulittsykdommer der anti-neutrofilt cytoplasmatisk antistoff (ANCA) påvises og er viktige for diagnosen klassifisers som ANCA-assosierte.

Sykdommene er alvorlige, revmatiske sykdommer der immunsystemet angriper små og mellomstore blodårer og ulike organer. Hovedgruppene ANCA-assosierte vaskulitter er
* Granulomatose med polyangiitt (GPA, tidligere kalt Wegeners granulomatose)
* Eosinofil granulomatose med polyangiitt (EGPA, tidligere kalt Churg-Strauss vaskulitt)
* Mikroskopisk polyangiitt (MPA)

## Eksterne lenker
*Vaskulitt.no